Alusta asti periaatteenamme on ollut valmistaa ensiluokkaisia tuotteita luonnonkuiduista. Villalla, silkillä, silkkivillalla ja puuvillalla on jokaisella omat uniikit tuoteominaisuutensa, ja siten parhaiten niille sopivat käyttötarkoituksensa. Raaka-aineina käytämme vain luomusertifioituja luonnonkuituja. Luomutuotannossa otetaan huomioon sekä luonnon että ihmisten hyvinvointi. Mulesing-vapaa merinovillamme tulee vastuullisilta toimittajilta Etelä-Amerikasta. Silkkimme tulee yhdeltä maailman harvoista luomusilkkiä valmistavista silkkifarmeista Sichuanin maakunnasta Keski-Kiinasta. Silkkivillassa on yhdistelmä luomumerinovillaa ja luonnonsilkkiä. Käyttämämme värjäämätön luomupuuvilla on peräisin Intiasta. Kerromme tarkemmin kunkin materiaalin matkasta valmiiksi tuotteeksi Materiaalit-osiossa sekä jokaisen tuotteen tuotekuvauksessa.